CELEX: 62012CN0001
Language: sl
Date: 2012-01-03 00:00:00
Title: Zadeva C-1/12: Predlog za sprejetje predhodne odločbe, ki ga je vložilo Tribunal da Relação de Lisboa (Portugalska) 3. januarja 2012 – Ordem dos Técnicos Oficiais de Contas proti Autoridade da Concorrência

24.3.2012   
            
            
               SL
            
            
               Uradni list Evropske unije
            
            
               C 89/12
            
         Predlog za sprejetje predhodne odločbe, ki ga je vložilo Tribunal da Relação de Lisboa (Portugalska) 3. januarja 2012 – Ordem dos Técnicos Oficiais de Contas proti Autoridade da Concorrência
   (Zadeva C-1/12)
   2012/C 89/18
   Jezik postopka: portugalščina
   
      Predložitveno sodišče
   
   Tribunal da Relação de Lisboa
   
      Stranki v postopku v glavni stvari
   
   
      Tožeča stranka: Ordem dos Técnicos Oficiais de Contas
   
      Tožena stranka: Autoridade da Concorrência
   
      Vprašanja za predhodno odločanje
   
   
               1.
            
            
               Ali je treba subjekt, kakršen je Ordem dos Técnicos Oficiais de Contas (OTOC), obravnavan kot celota, za uporabo pravil Skupnosti o konkurenci (trg usposabljanja) šteti za podjetniško združenje? Če je tako, ali je treba člen 101(2) PDEU razlagati tako, da se uporabi tudi za subjekt, ki kot OTOC v okviru razvoja pravnih standardov na področju obveznega usposabljanja pooblaščenih računovodij sprejema zavezujoča in splošno veljavna pravila zaradi zagotavljanja verodostojnih in kakovostnih storitev državljanom?
            
         
               2.
            
            
               Če se subjektu, kakršen je OTOC, zakonsko naloži dolžnost, da za svoje člane vzpostavi sistem obveznega usposabljanja, ali je mogoče člen 101 PDEU razlagati tako, da omogoča nasprotovanje uvedbi sistema usposabljanja, ki ga OTOC zakonsko zahteva, in uredbi, v kateri je ta opredeljen, v delu, v katerem je ta zakonska zahteva zgolj povzeta? Ali pa, nasprotno, to vprašanje ne spada na področje uporabe člena 101 PDEU in ga je treba presojati v skladu s členom 56 PDEU in naslednjimi?
            
         
               3.
            
            
               Ali člena 101 PDEU in 102 PDEU ob upoštevanju tega, da so se sodba v zadevi Wouters in drugi (1) ter podobne sodbe nanašale na ureditev, ki je vplivala na gospodarsko dejavnost članov zadevne poklicne zbornice, nasprotujeta ureditvi na področju usposabljanja PR, ki ne vpliva neposredno na njihovo gospodarsko dejavnost?
            
         
               4.
            
            
               Ali lahko glede na pravo Unije na področju konkurence (na trgu usposabljanja) poklicna zbornica za opravljanje zadevnega poklica zahteva neko usposabljanje, ki ga izvaja le ta zbornica?
            
         
      (1)  Sodba z dne 19. februarja 2002 (C-309/99, Recueil, str. I-01577).